Kala Fala Salini Thawn Kan Ngaizawng Aw (II) - Chinland Today Media\nMay 28, 2009 3:39 pm·2 comments\nSalini & Kamte caiawknak thu part (I) a ngantu in a part (II) nak a ngan sal.\nPart (I) a siartu pawl cun an siar lai rori ah an lungphu feh a nawt ciamco. Tui a part (II) nak ahcun Salini in Kamte a pum a pek awk thu kan siar ding:—\nSalini in Kamte cu a duhlo cing in an sungkhat mopuai hmanpi dingah a sawm. Salini in Kamte a phone “Hello, MR. Faithful, Kamte na ra zo maw? Na va ra har ve. Kei ka thuam ka tuahtheh zo. Perfume ka kap aw ding ih cu le ka theh ding, rak ra zangaw maw. Kamte in “Ka lo sim cia kha ka feh paih lo tuk. Mopuai tivek ah ka feh dah lo.\nKan Chinmi mopuai an tuah hmanah ka feh dahlo mopuai umnak hmun ih um daan ding tla ka thiam lo cunah mopuai ah ka feh dah lo. In ngaithiam aw, thil dangah lo bawm theinak ka neih le ka lo bawm sawn ding tuitum mopuai feh ding ahcun in sawm duh nawn hlah aw.\nCun nan miphun lak ih mopuai hman ding ahcun cord angki pawl hruk theh a tul ih Cord angki ka hruk dah fawn lo, in ngaithiam aw” tin Kamte in a let. Cutik ah Salini hitin a let sal “Kamte, Sunday sun nan Pathian nan biaknak ah cord na hruk theu ko ual.\nNa hruk theumi na cord rak hruk aw la rak ra aw. Ka Car sen ka mawng ding ih PVR Cinema Hall hmai cold drink zuarnak saklam kau ah ka rak um ding. Na rak ra duh lo asile, ka lo sim cia. No more Salini for you. Na hrang ih Salini ka sinak a cemcih ding ti thei aw.\nTu tiang ah vei khat hman na duh lo zawng in ka um lo. Ka theitawk in ka lo bawm. Na hrangah ka theitawk in ka zuam ringring. Cumi thu sim tam a tul lo na thei ve ko. Mifim sawn thusim an tul lo kha! Na thinheng maw? Na thinhengnak ka tongpang le in ngaithiam aw.\nSalini hi ka rualpi tha a si. Kan rualpitha sinak siat ter ka duh lo na ti le a tu ah rak pawk cih aw, please Mr. Faithful, Mr. Wise…tin Salini in Kamte a ttahhnawh. Kamte khal cun an rualpi ttha sinak tiang siat theh ding cu a ruat ngam lo ih “Ok Salini humble nute in rak hngak ko aw…minit (5) in ka thuam aw lawk ding. Be ready, you will see Tom Cruise within one minute tin a capoh ih phone a thlak.\nKamte cu raltlanpa tiah zamrangten a lu ah ungsi a thuh ih a sam a hriat luklak, a hngawng ah ponds mallai a culh nulnal hnu ah perfume a kap aw ih thlalang ah malte a zoh aw ih Salini umnak lam pan in Texi a sang ih a pawk suak ve.\nSalini Kala fala ruangrai tha zet cu a mawtaw hmai ah mitkharh dum tleu lenglite kharh in a rak ding. A hmursen thuhmi sen dengdi thawn hnam awm zet in a hmur a tuah phah rero. A sam cun a mit tawk fang nawn, tawk fang nawnah a khuh phahphah, a phial zawng ah a lu a hnin ter ih a sam thlai remte thawn a hmutu cun an mit an la kirsal thei nawn lo theu.\nTaxi sung in Kamte a ra suak. Be aw lo in rei nawn hnih phahten an zoh aw. Kamte in Salini hnenah “Tom Cruise na hmu maw?” A ti, Salini in “Aw hmu tuk e, ka hmai ah a tu a ding” a tiih hni phah in a Car sen mawi tak sungah an lut. Salini ih hrukmi a hnipuan thawng tampi man le a perfume kahmi rim hmui cun Kamte raltlanpa ih khawruah a ti tam nasa.\nAn feh phah ah Salini cun Kamte hitin thu a cah “Mr. Wise, ( Kamte ti ai ah Mr. Wise tin a ko theu) na theihcia bang in tui mopuai kan fehnak ding hmun ih ra tu ding pawl hi mi ropi zetzet an si ding ih hlei ah milian, kan mah sung hnak hman ih milian le saya tampi an si hai ding. Cucu, na theiciami a si ko nan ka lo sim bet. Pa tak in um aw. Mopuainak hmun kan thlen veten ka kut I kai ding. Upa deuh hnen ih hmel theihnak ka lo neihpi tikah an hmai ah hni siamsi ten na kun ding cuvial a si ko” tin a sim cia.\nKut kai aw cun mopuainak innpi sungah an lut. Rinlopin Kamte in a rualpi phunsang tlawng a kai pi pawl a hmu. Salini cun an sungkhat u le nau pawl hmaitawnnak a neihpi vivo. Ruahlopin Salini nu le pa pawl le Salini nei dingih an duhsak zetmi Rohit leh a nu le pa pawl cu cabuai pakhat ttawmaw in an to khawm an hmu vukvi.\nLo theihlo in Salini in Kamte le a nu le pa sungkhat u nau pawl hmaitawnnak a nei ter thotho. Kamte cu a thin a nuam lo zet. Salini ih rualpa Mopa cu Salini hnenah a ra ih Salini le Kamte mipi hmai ih lam ding in a fial ta riai. Kamte in laam ka thiam lo ruangah thildang in tuahter sawn uh tin a dil. Salini nei dingih an duhsak zetmi Rohit cun Salini le Kamte a met rero.\nKamte laam a thiamlo ruangah Thusimnak tawi nei sawn ding in Salini khal in mopa a dilpi ve. Mipi hmai ahcun a ding ih hitin a rel thawk. “Siangpahrang pawl khal in lunglen caan an nei. Nupi neih tum lo pawl khal in an duhdawt zetmi fala mawite an hmuh ahcun leitlun ih a harsabikmi khal tuar ngam in an nei sal theu a ti. Mopuai timi cu kan dam sung caan ih sunglawi bikmi puai lak ih pakhat a si. Ca nganthiam pakhat in College kai lo ahcun nunnak a fimkim lo ih sungkua/ in sang family a um lo ahcun nunnak hi a famkim thei lo a si.\nKan ni Christian ih kan Pathian Jesuh khal in mopuai hi a ngaihlu zet ih Kanan ram ah mopuai hmang ding in a feh cubang in kei le Salini khal hi mopuai sunglawi hi ngaihlu zet in kan ra hmang ve a si” a ti. Mopuai hmangtu pawl cun Kamte tongkam fim zet cu mak an ti zet ih, zo a si tin Salini an sut ciamco.\nSalini le Kamte cu mopuai zu inter ding in inn sungah an hruai lut hai. Kamte cu Khristian ka sinak le zu in a cangthei lo timi a sim ruangah an in ter ngam lo. Salini khal Kamte a in lo ruangah malte vial ka in ding ti ih a dilnak an ngai sak ih malte vial an inter. Asinan ri zet thotho.\nMopuainak Hall in an suak. Zan a tlai thlang ruangah Salini in Hotel ah cambang ding ah a sawm. Asinan Kamte in thaisun ah class ka nei ih inn ka tlun lohli a tul tin a si ko nan a duh lo cingin lo theihlo in a sawm ih Hotel ah a thlen pi.\nAn room lakmi ihkhun pakhat ah an to tlang. Salini in “Mr. Wise Man tuini cu na sim tha nasa a ti…na thusim lai ah ziang ah khan um daan ding ka rak thiamlo ziang ah tile tongkam khat an duhlo zawng na sim pang ahcun nasa tak in kut an lo thlak thei dinhmun a si ruangah ka rak thlaphang nasa.\nAsinan Kamte na sinak cu mipi thawng ziangzat hmai khalah a hlo thei lo a si kha maw…Rorel thiam le saya thiam zetzet hmai le milian upa hmai ah kha tluk thu na rel thiam cu, mi pakhat tak na si. Kawlrammi refugee (raltlan) mai na si le zohman in an lo thei lo na thuhla in sut nasa. Nanmah na kawlrampi Chinmi pawl hman in tuini tiang na fim zia an lo thei si lo” tin a lawm rero.\nAsinan Kamte cun “Rinloparal ah laam ding in ti khan ka lungphang ih laam aicun tin capoh thu ngai ka sim haimi a si kha. Fimnak tongkam pakhat hman ka telh in ka thei lo. Ka rak telh pang a si hmanah mifim pawl ih an rak tong ciami thotho a si ding. Keimah hnak ih mifim pawl hmai ah ziangtin an theihlomi thu ka sim thei ding si lo maw…?\nAsim vivo. kan Christian Bible ah mifim tak pakhat a um ih a hmin cu Siangpahrang Solomon a si. A fim zia cu a kiangkap khua pawl tla in an thei ih a fimnak tongkam thei duh ah an pan theu. Fimnak timi cu minung ih kan hawlsuah/kan hmuhsuah theimi a si ko nan fimnak famkim timi cu van lam in a ra a si. Petu Pathian timi a um a si. Siangpahrang Solomon khal Pathian nung in fimnak a pe ih leitlun ah a mah ai ih siangpahrang fim tuini tiang an um lo a si” tin Salini a ruah rero.\nSalini in Kamte a ngai sang sinsin. Salini in “Kamte mitu mopuai kan fehnak ah ka rualpi fala dang pawl khal in zo a si? Timi in sut nasa. College fist year ka kaipi nute in zo si, ruangrai le tha si fim fawn alo ti rero. Cunah sokhaw hinah hmun ah zamrang ten ka lo feh pi. An lo bum pang ding ka phang so khaw” a ti.\nSalini cu a zu in mi a rit deuh lai ruangah Kamte zahnak a nei nawnlo. Kamte a duhdaan cu a thihcilh ngam ringring fawn. Khua a hlum deuh fawn tin Salini cun a angki tlunta sawn a hlit. A angki hnuai ih a hrukmi dum pa derdi te cun a awmvar le a pawhte thlar duhvek in a khuh thei lo ih a mahmah in a lang. A bawngbi sau hrukmi a hlit ih towel tawite a feng bet fawn. Kamte thinlung sung ahcun ziang a um ding na zum?\nSalini in “Kamte hlum na ti ve lo maw, na angki hlit ve aw zohman zah ding an um lo, nangmah le keimah lawng si, rualpi an zah aw kel lo tin Kamte ih angki tlun ta a hlih sak. A hlihsak men hman si lo in Salini cun minung ih kan supawk theilo zetmi hiarnak phunkim thawn a zoh. A angki a hlihsak phah in a pawhte cun Kamte ih taksa a hrut sak phah.\nSalini cun a thianghlimmi kiss a ti zawng ah Kamte ih biang a kiss vukvi. Kamte a cang man lo. Kamte ka lu a zing tuk a ti ih Kamte ih kawng parah a it. Salini ih towel fenmi a tawi tuk fawn. A lang zik phahphah. Pian hmang mawi le ruangrai tha zet ih taksa var hiarhi te par ih a hrukmi angki dum pa te thawn Kamte a zut hrianhro ta.\nKamte in “Salini malten tuam aw deuh aw dai na ngah ding” a ti. Salini cun a sari puan pate pakhat a la ih a hngawng ah a orh. Salini cun Kamte a pawm. A zu ri tuk cu it that zik vek in a um…a it that thei fawn lo. Kamte a kiss ih a zun rero.\nCutik ah Kamte cun hitin thu a ruat, “Ow! A va har ve. Mi pa ka si. Ka sinak…zo ka si…ziang ah hitin ka um. Hi Salini parah ka taksa duhnak vun kim ter bang sehla…zumtu Khristian ka sinak a hlo theh ding fawn…miphun dang ka si…ni khat ni ni ah hi tivek ih kan um in thei ding ih ka nunnak hrang tiang a himlo thei a si.\nZumlo tu Kala fala mawi zet le milian fanu va si mengmang hmansehla. Kei raltlanpa. Umnak hmun hnget hman nei lo. A vakvai mi kei hin zumtu ka sinak le ka rinumnak hi fala parah ka cemter men ding cu a cang thei ding maw”…? Ti ih a thinlung le a ruahnak thluak an sualawk rero lai ah Salini cun “Kamte ka caang thei nawnlo, ka luzing theh ruangah ka angki in hlihsak awla dai bualnak hmun ah in paw aw, ti ka kholh ding tin zangfah a dil.\nI RAK RUAH DAH… KA RUALNU IN (II)\nYazidi Nunau Ih Tahhla\nRev. Run Cung Mang thawn hmaiton thusuhnak\nRefugee Pawl hrangih Theihtha tete\nMai Sokhlei Par says:\non April 27, 2011 at 1:51 pm\nHi Nunthuleng ngantu,\nHimi nunthuleng hi ka rak siar ih ka duh tuk; asinan a ngantui’ hmin a taraw lo hi cu poi ka ti. Zoi’ ngan a si ti ka thei lo nan ka duh tuk ruangah comment ka pe thotho.\nKamte hi.. ziangtluk upatza le zohtthimtlak a si. Khatlamah cun mi stick zet khi a bang nan Salini ih tong mi zoh in a ziaza a theih theih. Thuthimnakah Salini thawi an phone awk laiih Salini ih tong mi ahhin Kamte cu thukzet ih duhdawt thei le feel thei a sizia a lang. Salini thawi an biakawk ruangah zan a mengsuak, class vei tam a pelh, a taksa khalin a tuar.. a ttawl deuhdeuh!\nCun Kamte ih tongkampawl hi an mawi thei tuk lawmmam. Thursuak ciamco ka duh nan a tam tukih..// Cui tongkampawl ihsin Kamte ih lungputpawl cu fiangzet in a lang theh: Pathian tihzahtu a sinak, Miphun duhdawtnak lungthin neitu a sinak le a zuam rero mi mino pakhat a sinak hi uar a um tuk.\nSalini cu milian fanu a si ko nan cumi cun Kamte ih lungput cu a thleng danglamter thei cuang lo.\nCun Salini in hotel pakhat sungah Kamte cu nunau zia zetin a thlem rero.. hinah hin Kamte in, ““Ow! A va har ve. Mi pa ka si,” tiah a hrum ruangro. Cuti cing cun Kamte cun a sinak cu a vun mang tento lai:\n“Ka sinak…zo ka si…ziang ah hitin ka um. Hi Salini parah ka taksa duhnak vun kim ter bang sehla…zumtu Khristian ka sinak a hlo theh ding fawn…miphun dang ka si…ni khat ni ni ah hi tivek ih kan um in thei ding ih ka nunnak hrang tiang a himlo thei a si.\nZumlo tu Kala fala mawi zet le milian fanu va si mengmang hmansehla. Kei raltlanpa. Umnak hmun hnget hman nei lo. A vakvai mi kei hin zumtu ka sinak le ka rinumnak hi fala parah ka cemter men ding cu a cang thei ding maw”.. a ti.\nWhat a man! ti ih Kamte cibai vun buk lai ka nuam!\nKamte ih rinumnak, minu zawi-awi a thiamnak, upat a thiamnak le zawnruahnak lungthin a neih mi pawl hin ka thinlung a la tuk. A fala parah upatnak a nei, cule, amah le amah khal upatawknak hngetzet in a nei. A tumtah mi le a dinhmun hi a thinlung buaibik lai can khalah a hngilh dah lo; a mang ringring.\nKamte in Salini hi ‘Ka lo duh’ cu a ti dah riai lo.. asinan a duhzia cu casiartu in kan rak theihpi theh. Kamte ih thinlung sungih buainak (conflict) khal kan theihthiampi in kan lainat duahdo cio ko ding ka zum.\nSalini in Kamte hi ‘Mr. Wise Man’ ti ih a kawh hi Kamte thawn a milaw tuk ka ti ve. Khati’ kawhtlak rori a si.\nPart 3 siar ding ka hngakhlap tuk. Run ngan peh vivo hram… kan laklawh thluh hih! Cule na cafunghmin tla run ngan thlang awla tiah..\nNunthuleng dang tla run ngan bet vivo hram dingah kan lo beiseizet.\nNa cafung hriam sinsin hram seh!!\nUpatnak thawn________Mai Sokhlei Par\nSalai Ni Ceu Thang says:\non April 27, 2011 at 5:06 pm\nMai Sokhlei Par,\nNa comment pekmi ka rak siarih na commentmi ca hnakin siar a nuam ka ti deuh…\nCun, himi Salini le Kamte nunthuleng ngantu hi New Delhi an si ding a bang ka ti rero…\nHimi a ngan ah commenttu 21 a nei ih…\nPart 1 nak kha siar a nuam sawn lai.\nZo si pei….


Church History | FBCI\nFalam Baptist Church of Indiana Thuanthu Tawi\nFalam Baptist Church of Indiana (FBCI) hi a thok ahcun Indiana Burmese Christian Fellowship (IBCF) tiin October 21, 2001 ah Falam Phunsang tlawngta pawl ih rak thok a si. Rak din thok pek ahcun, hmun dangdang ih tlawngkai khawm an si ruangah, thlakhat veikhat tivek fang in inn khat hnu inn khat ah biakkhawmnak neih a rak si.\nKawhhran rak dintu le upa rak ṭuan hmaisabik pawl tla cu: Hotu: Pu Albert Kap, Sungṭuan: Pu Van Tuah Piang, Sumkil: Pi Israeli Piang, EC members: Pu San Hlei Thang, Pu Salai Aung Gyaw, Pu N Mang Lian le Pi Van Cer Par (Tleicia) pawl an si.\nPathian lamhruainak in 2003 ihsin Indianapolis ih Garfield Park Baptist Church ah, biakinn hmang in rak khawm thok a si. Khawm hmaisabik ni ah Rev Biak Kung in onnak a rak nei. Cutin Pastor neilo in kum 2,3 rak um hnuah, Rev. Thomas Thang Khen Mang in 2004 ihsin 2005 tiang Pastor a ṭuan. IBCF cun 2004 ihsin 2006 tiang Southern Baptist a rak zom. Anmah zomnak thawngin, Pastor hlawh khal pek a si ih, biakinn khal Greenwood ih Calvary Baptist Church pawl ih neihmi inn fate pakhat ah khawm a rak si.\nJanuary 8, 2006 in Rev. Ci Lian Kap cu Pastor ṭuan dingah Rev. Peter Lilian in apnak a nei. Kawhhran in lungawi man malte pekin a lengah hnaṭuan phah thawn Pastor a rak ṭuan. Cui kum ah “Bethel Church of Indiana” (BCI) tiah Kawhhran hmin thleng a si. Himi kum ihsin daan fumfe deuh in zohsal nak neih a si ih 501 C (3) neih a si. 2007 ihsin Community Church of Murphy's Landing timi Mirang pawl biakinn ah khawmnak neih thok a si.\nPathian kilvennak in Thlarau le mipum khal a ṭhangso vivo ih January 2010 ah Falam Baptist Church of Indiana (FBCI) tiin mipi lungkimnak lakin Kawhhran hmin thlengsal a si. Cuisin thokin Rev. Ci Lian Kap khal fulltime in lak a si ih Rev. Dr. Hre Kio in thlacam apnak a nei. Daan hrampi le daan pawl khal zohfel le remṭhatsalnak neih a si. American Baptist Churches (ABC) thawn pehtlaihnak a tuah. CBANA thawn pehthlaihnak cu 2010 ah neih a si. Pathian lam hruainakin Octorber 2011 ah mahte biakinn (631 N Meridian St. Greenwood, IN 46143) nei thei a rak si.\nFBCI cu thlarau le mipum a thangso vivo ih, Pathian lamhruainakin April 19, 2015 ah Rev. Nun Uk cu Associate Pastor ah Rev. Dr. Hre Kio, Rev. Sa Tin Lal le Rev. Dr. Biak Hlei Mang ih thlacam apnak thawn lak lutnak neih a si. Pathian lam hruainakin mipum karhin parking le biakkhawm nak tlem nawnlo ruangah biakinn thar nei thei dingah tumtahnak neih a si ih, inn hmun acre 12 leisuak asi. Biakinn sak thei ding tawlrel rero a si.\nPathian lamhruainak in biakinn sak ding tawlrel a si laiah atu ih kan biakinn, 3740 S Dearborn St. Indianapolis, IN 46237 cu $1,900,000.00 in lei remcang a si ruangah misenpi lungkimnak in November 8, 2018 ah lei suak a si ih December 16, 2018 ni ah lut a si Himi biakinn hmuan hi 29.5 acres a si. Tu (2019 kum) dinhmun ah Kawhhran kaihruaiawknak ah Deacon Upa hleiah Nubu, Mino, CED le E&M tiin department 4 neih beet a si ih, Calai & Nunphung, Music, Media, Building, Pulpit tiin sub-committee neih beet a si. Full-time hnatuantu khal neih beet a si ih atu dinhmun ah, Senior Pastor, Associate Pastor, Office Assistant le Church Keeper, tiin fulltime hnatuantu 4 neih a si. Tu ah mipum zaten 1350 kan si. Tihnim zo mipum 825 kan si.


TIAL THANGAN IN ZIR DING MI A NEI LAI – Thechinlandtoday\nTIAL THANGAN IN ZIR DING MI A NEI LAI\nadmin August 30, 2021 Leave a Comment on TIAL THANGAN IN ZIR DING MI A NEI LAI\nKa ti tawp mei ke aw. Fighting lam ti mi tla kan va bang ve. Sep 27th 2021 One Battleground III an khelh theh mi ah Bantamweight-ah kan tan zet mi Kan Laipa keite Tial Thang Zathang kum 27 mi cun a sualpipa Korean fighter Song Min Jong kum 29 mi a hneh ta riai lo.\nAn sual awk hlanah cun hneh teng teng sela ka duh zet. Tan tla kan tan zet. Round 1-nak an sualawk ah theh ah khan cak sawn dingah ka zum thluh ih, ka hna tla a ngam zet.\nA si nan, round 2-nak an hun theh ih si cun zum dan vek a sin awn lo, a let ling si ko, cak sawn dingih ka zum mi kha a hlo thluh, Hmai lam pan ding cun a zir nasat a tul in ka hmu hrih a si, ni 27 zan ah khan cak se la cun Bantamweight top fighter hmun sungah an lak luh a rin um zet, Chu chu a hrangah mualphonak thlentu leh beidawngnak a si thei. Ka rak thlir dan leh ka ngaih dan men men a si . A hman thluh cu ka lo. Hi mi ah hin azir a tul lawng si men loin, nasa takin a zir bet a tul ka ti.\nGround fight, A sualpipa a buan thluk phah phah ih, a tlun ih um sawn e ti lo in tihngaihnak a thei lo. Chance tha tak tak a hlawn a si. A sualpipain a buan tluk can ah cun a sung lo fang fang a si, Round cem zikte lam ah si ih. A vantha zetin ka hmu.\nLeg kick, A ke a hmang tangkai lo a si mei. A hmanthiam tuk lo ruangah the si pai maw, Fighting-ah sitawk (leg kick) pawimawhzia cu sim a tul lo, A ke hmang tangkai dingin sit (kick) a zir nasa a tul ka ti.\nFitness, A sualpipa a cau phawt ding ih, a sawp nasa ding hmang maw k arak ti ih, Amah khal a cau em em a si kha cak ding cun fitness lamah nasa zetin tan a lak a tul. Round hnihnak hrawng ih sin a cau e mem a si ah cun taikap Belt cu a hla viau ding ti a zum um,\nZiang khal si sela, Tial Thang hi Experian a nei tam tuk lem lo ih, tum 3/4 hrawng fang lawng ring sungah a lut ti hi theih a tha zet, Theihtawkin a zir vivo a si ah cun top fighter a si leh ding ti hi ka baisei zet. 27 zan ih a sualmipa kha amah hnakin Experian ngah sawn a si ih, round 5 tiang mi rak sual theu a si ih. Cu cu a cakpi nak a si ti se la a sual lem lo ding. Na hmuh dan run sim ve aw le.


Good News:An Duh Lo Buin Tangka Halh Hmang Ralhrang Pa2 PDF Pasal Tha Nih An Thah Hna – Lai Lungrawn Post\nGood News:An Duh Lo Buin Tangka Halh Hmang Ralhrang Pa2 PDF Pasal Tha Nih An Thah Hna\nDecember 4, 2021 December 4, 2021 admin Myanmar News\nPDF Pawlin Mipi Hnenin Poisa Dil Rero Tu Palik Pawl An Kapih Palik 2 Thi In A Dang Palik 1 Hriamhma Besezet Tuar Sagain ramthen, Kant Balu myone ah Kant Balu-Kawlin lamzin parah mipi khualtlawng sukso veivak pawl poisa rak dil rero tu palik pawl cu tualsung hriamkai pawl cun an va kap ih palik 2 thi in 1 in hriamhma besezet a tuar thu tualsung mi pawl hnenin theih asi.\nMizan December ni 3 zanlam nazi 3:00 hrawngah Kant Balu myone, Chiat Kyi(ချပ်ကြီး) khua dunglam thlanmual kiangih Kant Balu Kawlin motor lamzinpi parah khualtlawng mipi pawl cu ceknak nei in poisa a rak dil rero tu palik pawl cu tualsung hriamkai pawl cun an va do ih palik 2 thi in a dang palik 1 in hriamhma besezet a tuar thu theih asi.\nCutin palik pawl do an si hnu Chiat Thin sakhan hnenin bomnak an dilih palik ralkap le pyosawhtee tangtlang pawl cu sakhan ihsin bom dingin an ra pok cih, Chiat Kyi khua kiang an ra thleng tikah Faw motor thawn minung a khat rorin phurin a ra tu ralhrang le pyosawhtee tangtlang pawl cu tualsung hriamkai pawl cun bomb thawn an rak puah bet ih ralhrang Le pyosawhtee minung 8 hriamhma besezet an tuar thu theih asi.\nTualsung mi pakhat cunPadithar bomb thawn an rak puah ih ralhrang le pyosawhtee minung 8 hriamhma besezet an tuar. Kant Balu ih ကရုဏာရှင် လူမှုကူညီရေး အသင်း pawl in motor thawn cui mithi le hriamhma tuar pawl cu an ra phur ih Kant Balu ihkhun 1000 sizung ah an kuat. Cutawk ihsin Monywa sizung ah an phur sawng leh tin a sim Falam Thawngzam nih a tial mi si caah an mah ca tein ka van chia nan ka theithiam lai kan nawl ko hna.\nTuzan Thantlang Thawngpang Thar Thei Than Cu Lungthin Nih A Celh HrimHrim Lo E\nThantlang Kaangh Kong Ah Dr. Sa Sa Le Dr. Lian Hmung Sakhong Hlam An Si Cang E


Fasiatnak le Fa siatsuahnak - Chinland Today Media\nFasiatnak le Fa siatsuahnak\nMay 24, 2012 12:23 am·1 comment\nFasiatnak (miscarriage) le Fa siatsuahnak (abortion) hi naih awzet an si nan, an danglam ngaingai. Fa siatsuahnak timi hi a awl zawngin ‘Fa thahnak’ a si. Harhdamnak thuhla an si veve na’n taksalam le thinlunglam harhdamnak thawn an pehpar awk dan cu an bang aw lo. Khuahlan ih ka theihmi upa pawl tongkam malte ka ngan ding ruangah ‘thinheng lote’n siar a tulnak a um ding’.\nFasiatnak hi sibawi tam sawn in ‘nau pawitu’ a harhdam tawk lo ruangah; cun, ei le in sup awk lonak asilole tlaksamnak rufangah a sibik tiah an pom. Vansiat ruangah khal a si ih, huatsuak ruangah tla a si ih, farah ruangah tla a si.\nVansiatnak ruangih fasiatnak: Vansiatnak ruangah ziangtin fasiatnak (miscarriage) a um thei timi cu tampi in kan thei cio ding. Fa pawi laiah a pawitu ‘Nu’ ih harhdamnak ruangah a si bik. Amai’ hrangih damnak ding sii kha naute hrang siatnak a si thei, cun, tuah mawh pang aw in a um thei, kan tumtahmi si loin kan ruahban lo siatnak kan tawn tikah ‘Vansiatnak’ kan ti mai theu. Tahthimnak ah kum 2007 sungah Malaysia Health ministry cun ‘a ram sungih tidai thianghlim lo ruangah Nu tampi in nausiatnak an tuar’ tiah parliament house rori ah thu a than. Tidai ah ‘chlorine’ a tam ti a si. Khuahlan ih pupa pawl thunuam relnak khalah ‘Khampat’ khua ahcun tidai thianghlim lo ruangah pacang (10) umnak ah mi (11) cu awr pawr nat an nei tiah an ti dah. Bible kan zoh hnik ke. Siangpahrang uk hnihnak 2:19 ahcun “…asinan tidai a tha lo ih fasiatnak a suahter ringring’ ti thu kan hmu.\nHuatsuaknak ruangih fasiatnak: Huatsuaknak ruangih nausiatnak cu rel ding tampi a um ding. Ram nuam le cangkangzet khalah fasiatnak a um ringring ti kan hmu. Cupawl cu huatsuaknak le sualnak ruangah an si theu. Fa pawi laiah a pawitu cun zu a in, kuak a fawp, ritnak sii a hmang tivek an tampi. Cu pawl cun fasiatnak an tuar theu. Fa an siat lo hmanah piangsual in an suak theu. Cun, rinlopi ih fa pawitu cun a thupte’n fasiatter a duh ruangah sii tha lo a ei hrim, amah le amah a tuah mawh aw hrim tivek khal a um thei. Minung sualnak ruangah a si bik.\nFarahnak ruangih fasiatnak: Ei le in, sinfen le umnak tha nei lo hrangah natnak le thinharnak ruangah fasiatnak a um thei. Hrekkhat cun fa an siat zawngah cuih natnak cu an thihpi. Farahnak cun ‘theih tulmi khal thei ban loin’ mi a tuah. Fa pawi cingin ‘Nu’ in hna a tuan a tul can a um. Ram rethei ih fasiatnak umtertu an si ke.\nPum sungah hnangam tei’ um rero ‘naute’ cu a suahhlan ih ‘that’ tinak a si ding. Hih fa siatsuahnak (abortion) hi cu minung sualnak ruangah a si rori. Asinan ruah ding pakhat a um. Atlun ih fasiatnak thawn pehpar in ‘Fa’ pawitu ‘Nu’ ih nunnak runsuahnak ding si sehla ‘pum sungih naute siatsuah cu’ a pawi tuk kem? Hihi a si America acozah in ‘Fa siatsuah siannak Dan’ a tuahnak sanbik cu! Kum 1990 kiangkap ahcun Russia ram ih nunau pakhat cun a san sungah fa pasarih (7) a siatsuah ti a si. A cang lo men thei. Asinan thudik a si. Ziangahtile Russia ram kiangkap ih ram fate deuh sungih nunau tampi cun ‘Fa’ an pawi rero mi siatsuah an duh nan an ram sungah ‘siannak’ an ngah lo tikah ‘Russia’ ram ah an siatsuah theu. Culawng a si lo, mai umnak ram ah fa siatsuah siannak nei na cingin Europe ram nunau tampi cun ‘man awlnak’ an hawl ve ke cu! Ticun, a ram sungih Fa siatsuah zat cu a ram sungih nunau um zat thawn zoh cun a dik tuk male.\nAmerica ram ahcun kum 1850 ah American Medical Assciation (AMA) timi cun Fa siatsuahnak khamnak cu hlawhtlingzet in a rak hoha dah. Asinan kum 1871 sungah New York khawpi sung vialah ‘Fa pawitu ih duhhrilnak vekin’ fa siatsuahsak tu mi (200) lai full time ih hnatuan an um thotho. Protestant kawhhran pawl cun fa siatsiah lawng si loin ‘fa neih khamnak’ (contraception) khal nasazet in an dodal. Catholic kawhhran cun 1960 hnulam ah lawng dodalnak ah a tel ve ti a langter. 1970 ahcun Alaska, Hawaii, New York, Washington le District of Comlumbia ahucn fa siatsuahnak hi ‘sian’ a si. 1973 ah supreme court cun ‘pum sungih naute cu thla thum a kim hlan ahcun siatsuah siannak Dan’ a tuah. Asinan kum 1990 ahcun Supreme Court cun ‘Dan hmaisa’ cu a rem sal na’n tampi a danglam lo. Kum 1973 ihsin kumtin ‘Fa’ 1,000,000 siatsuahnak um ringring cu ‘dodaltu’ pawl cun ‘tual thahnak’ tiah an puh. Curuangah kum 1977 ihsin 1987 sungah ‘Fa siatsuahnak Dan dodaltu’ pawl cun clinic 607 ah buainak an tuah ih, clinic 208 cu bomb ih siatsuah an tum. Cumi sungah clinic 78 cu bomb ih siatsuah thluh asilole meisa ih ur an si. Fa siatsuah siannak Dan dodaltu pawl cangvaihnak cu a men men lo. Kum 1993 March thla ah Dr. David Gunn cu Florida ah meithal in an kapthat ih, August thla ah Dr. George Tiller cu Kansas state ah a ban (arm) pahnih an kap. Kum 1994 July ah Dr. John Bayard le amah bawmtu James H.Barrett cu an kap that lala. Hite thihnak thu ah ex-minister Paul Hill cu kaih le thah a si.\nAn duh lo cingin ziangah ‘Dan’ cu an siatbal thei lo? A sanbik cu ‘nunau nunnak runsuahnak dingah’ ti a si bik. Ruah lopi in nunau hrekkhat in fa an rak pawi tikah a san a phunphun ruangah thinharnak le ninghannak an nei ih, mah le mah thah awk duhnak an nei theu. A fiangbik cu ‘fa pawinak ih tuanvo neitu mipa le nunau kar ih harsatnak’ ruangah a si ih, cun, ram fate ahcun nu le pa duhpi lonak ruangah tla a cang thei.\n(1) Fa siatsuahnak (abortion) hi tualthah thawn a bangrep maw?\n(2) Piangthar lo pawlin thlarau an nei sikhaw. zum lotu pawlih fahniang pawl le pum sungih um lai thah tuartu pawl vanram an kan hmu kem?\n(3) Pum sungih naute in thlarau an nei maw? Minung in ziangtik ihsin thlarau kan nei thok?\nVoi 20 Nauthlaktu Nunau In Pawhte Cancer Ngah Thei\non May 26, 2012 at 3:10 am\nlungawi zet.thu tha zet le diktak a si. kei khal hardamnak tlaksam ruangah ka hman mi si in nausiat ka rak tuar phah si…. mah ih ralrin thiam ding khal a thupi zet hmang tin ka hmu.\n(1) ziang thu um lo mai cangvaih sual ruangih falat sihnah hminsiat tih ruangih\nsiatsuah cu…………tualthat tin ka hmu (nunnak nei mi an si ve)\n(2) Pathian lawng in a thei……….milai ah thlrau thu theitheih / sian lo mi a um.\n(3)an nei ko ………milai sihnak annei zo veih pumsung ihsin Patian ih siamsuh mi, thei mi an so zo.\n– Pathian in siamsuah dingih lairel kan rak sikhan kan thlarau khal a\nka ti sual pang len i ngaihthiam uh, theinak thar Pathianin i pe hram sehla……….


Malala Ka Si (III) - Chinland Today Media\nMalala Ka Si (III)\nApril 9, 2014 3:09 am·0 comments\nLeitlun ih a mawinak bik ah ka um ngah. Kan umnak Swat phairawn hi tlangih kulhmi Eden duum vek a si. Tlaser mawi zetzet le lunghring bang ih fim tili tla a um. Hi phairawn na lut le ve te’n ‘Eden duum in kan lo hmuak’ timi catar na hmu ding. Hi hlan ah Swat hi par duum tiah an rak ko. Hitawk ah amah te kheumi pangpar mawi zetzet an um. Thingrah thaw zetzet khal an um. Tiva sungah nga a tor in a tor. Mi in Swat hi nisuahnak ram ih Switzerland ti khal in an ko. Pakistan ih hmaisabik vurleng tonak hmun khal a um. Pakistan ih milian pawl an um awl caan ah Swat ah ra in zilthli thiang an ra hip theu. Thluatlang mawinak an ra cuan theu. Sophi awnmawi thawn nuam zet in an lam cuaico theu. Ramdang mi khal tampi an ra. Khui ram ihsin ra an va si khal le Engrimin (Mirang) tin kan ko.\nSanthuanthu mak-ta-rai kan nei. Tui’ san ih Swat hi KPK ih ramkulh pakhat ah a cang zo. Sinan Swat hi Pakistan thawn an dang aw tuk. Hitawk hi hlanih siangpahrang rak umnak a si. Ramhnen vengpa a si mi Chantral le Di ram thawn lungthu pathum bang ram a si ve. Coloney san ah kan singpahrang pawl in British kuthnuai ah an um nan anmah ten an ukaw thotho. Kum 1947 ah British in India ram zalennak a pek tikah ram an then aw ih kan umnak cu Pakistan ramsungah a tel. Sinan kan umnak hi mah te ukaw kan si. Pakistan Rupee tangka kan hmang. Sinan Pakistan acozah in ramleng thuhla lawng ah a hrawlh aw. Wali pawl in daan le dun an kai. Ral a thomi ramhrin pawl karlak ah remnak an tuah. ‘Busha’ timi sumlut ih zatek 10% siah an khong ih lamzin, sizung, tlawnginn tivek an sak.\nKan umnak hi Pakistan khawpi Islamabad thawn peng za lawng an hla aw. Sinan ram dangdang aw vek in kan ngai. Malaka tlangtluan kan pal a si le leipar in nazi panga lawng a rei. Hmunkip ah Tlang lawnglawng. Sakhua hotu Muladi Dula hoha in kan pupa pawl in hlanlai ih British an rak donak tlawng pawl an si. Hi ral tum ih thuhla hrekkhat tla British PM Winston Churchill in cabu ah a suah dah. Curuangah tlang pakhat ih hmin tla Churchill tlang tin an ko hngehnge. Ngaingai ti cun Churchill hi kan hrangah ziang thatnak hman a tuah lo. Tlangtluan cemnak ah a tlunkhuh hring thawn purang pakhat a um. Himdam te’n kan thleng tinak ah hi purang ah ngun tangka an thlak theu.\nKa theihtawp ah zo hman Isalamabad thleng an um lo. Taliban ruangih kan buai hlan mi tam sawn cu ka nu vekin Swat leng an kaan dah lo.\nTlangkulh ih khawpi tumbik Mingora ah kan um. Hi khawpi hi hlan ah khaw fate a rak si lawk. Sinan kiangkap minung pawl an ra vai celcel ih bal emem, cepther aw zetmi khawpi ah a cang. Khawpi sungah motel, college le golf vuaknak tla a um. Kan nunphung kutsuak thilri, lung mankhung pawl dawrawknak bazar tla a um. Magaga tikawng in khawpi tan zawng in a luang ih hnawmhne pawl a cawm. Curuangah hi tikawng hi Swat tiva ti bangin a fim kelki lo. Swat tiva ah nga sio dingin kan man caan ah kan feh theu. Kan inn hmin cu Gulcada a si. A sullam cu “pangpar ruuninn”. Sinan ‘Buddha zuklem pawl cennak’ ti tla in an ko dah. Kan inn kiang lolak ah danglam zet thilri siat pawl in a khat. Kiosa zuk phel pawl, banthuam kiak pawl, zuklem ih lu bul pawl.\nAfghanistan ih Sulatan in kum zabi 11 lai ah kan tlangkulh in rak uk dah. Sinan hlan ihsin Swat hi Buddha sakhua siangpahrang pawl umnak a si thotho. Hi tlangkulh ah Buddha sakhua betu pawl kum zabi 2 lai ah an ra lut ih an siangpahrang pawl in kum 500 lenglo an rak uk. Tuluk khuahlan thilri hliakhlaitu pawl in Swat tiva tluan ah Buddha phungki tlawng 1400 lenglo a rak um tin an ti. Phungki tlawng ih khawnglawng tum awn in tlangkulh a khawk khemkhem ding ti cu zum a um. Phungki tlawng a um lonak a rei zo. Sinan Swat ram khui na feh khal si le pangpar lakah phungki tlawng rom zo pawl na hmu ding. ၾကာပန္း parah Kawl to in a hni siamsi mi Buddha zuk thau bahbi zuk lakah a cangcang le pinic kan feh theu. Hi hmun hi a dai riahri tikah Buddha amah rori khal a ra tlawng dah tin thuanthu a um. Purang pakhat sungah Buddha ih ruak urmi vutcam hrekkhat an phum cih ti tu khal an um.\nBuddha zuk kiak belcawng pawl hi kan hrangah cun cikuk relhnak ah a tha bik. Vei khat ah ramdang ihsin khuahlan thilri hlaikhlaitupawl an ra ih camkhat lai ah hi hmun hi mi tampi ih khawmpi zawh duhnak hmun, Buddha sakhua siangpahrang pawlih sakmi sui tlawnginn tampi a rak umdahnak hmun a si an ti. Ka pa in ‘Bukhara ih phenthlam’ timi biazai fingkhat a ngan. Buddha phungki tlawng le Bali pawl sangaw ih an sakthu a ngan.\nKan umnak hi Hindu cog tlang ih phenban tawk a si. Kan inn le dot khat. Concrete thawn sakmi inn. Inn ih kehlam ah luanglu kainak kaililawn a um. Kannih nauhak hrangah cutawk cu crekect kan leknak a si. Tlailam nitlak zawng le ka pa le a rualpi pawl hi luanglu ah lakphak an in theu. Vei hnih khat ah kei tla luanglu par ka kaive. Kan innhnen pawl an tappi tlun ih mei khu ka cuan theu. Zaan le cucik kharbawk pawl ih awn au ka ngai.\nKan umnak hi thingrah a tam zet. Theipi thlumbik khal a kheu. Kan hmuan ah sabit le Kawlthei kung tla kan nei. Kan inn hmai ah sunhlu kung kan nei ih cui’ sunhlu cu a hmang a thaw nasa. Cui’ sunhlu rah cu vate pawl thawn kan cuhaw theu. Vate pawl khal in an rak duh ve.\nKa cintawk a si le ka nu in vate pawl a be theu. Hmuancar ah varanda kan nei ih cutawk cu nupi nu pawl pumkhawmnak a si. Ka nu cun thil pakhat sanghsangh a kio le harsa innsang pawl a do theu. A hlei mi cu vate a seh.\nInn tlun luanglu ah to ih tlang pawl zoh phah thuruat rero hi nuam ka ti zawng tak. Tlanglak ih sangbik cu Pyramid vek Iland tlang a si. A sangtuk ih khawdur pawl a cawivek khi a bang. Kannih hrangah cun kan urhsun zetmi tlang a si. Thal hman ah vur a um thotho. Swat ih Buddha sakhua thlen hlan 327 BC ah Alexander the Great in hi tlangkuam zawh in sai le ralkap a thawngtel in Afghan ihsin India ram a feh ti thu tlawng ca ah kan zir. Cutik ah Swat pawl cu tlang parah an relh hlo. Tlangsang a kiltu khuavang pawl in in run ding tin zumnak an nei. Sinan Alexander cu mi ti fekfek a si. Thinsau zet in a hngak thei. Saihli tum pipi a sak ih tlangpar ah lungto le thal a sai ciamco. Cutin tlangpar ah kai in Jupeter arsi cu hminsinnak ah lak a tum.\nLuanglu par ihsin nikhua herdan ih zir a thlengawmi tlang pawl ka zoh rero. Thlatang thoknak ah thli dai te a hrang thok. Thlang a thlen tikah ziangkim hi vur in a khuh theh ih an var phengpheng theh. Luanglu ihsin tikhal cu Nam sawhthlakmi bangin zum herher in an rung tla. Cu pawl vuak kiak rero khal kan hrangah nomnak phunkhat. Inn lengah kan suak ih vur milai lem, vur vom lem tivek kan tuah ciamco ih pakhat le pakhat vur bawhlung in kan deng aw ciamco hai. Thal a suah pek caan cu Swat ah kiangkap thingram an hringbik caan te a si. Pangpar rimhmui te thlizil in inn sungah an run cawm. Hmunkip ah Uclet par an hnin thlerhhlo. Thlawhlai sungih fangvui khal thli in a hnawt ih an sawiaw rero. Kei hi thal ih suak ka si. Curuangah thal hi kum khat sung nikhua lak ah ka ngai zawng bik. Mingora ih thal cu a hlum in a ro zet nan tikawng ahcun cerhti cu amah a luan kel ten a luang rero. Minung pawl khal hnawm an hlon rero thotho.\nKa suah pek ah kan farah zet. Ka pa le a rual pa in tlawng an din thok. Kannih cu tlawnginn hmai ih pindan fiak cekci te pahnih sungah ka um. Ka nu ka pa le kei cu pindan pakhat ah kan it ih a dang pakhat sawn cu mikhual pawl hrangah. Kan inn ah tikhawlhnak a um lo. A hran te’n coka kan nei lo. Ka nu in lei vuakphangmi parah rawl a suang. Tlawnginn ih tipamnak ah hnipuan a va sawp. Kan inn cu khawte lam ihsin a rami kan khawhlun pawl thawn an khat ringring theu. Pashtun nunphung ah khual dar that hi a thupi ngaingai.\nKum hnih ka ti ah ka nau Khushal a suak. Keimah vek thotho in kan inn ah ka nu in a nei. Sizung ih tuamhlawm awknak tangka kan nei lo. Ka pai’ tlawng hmin Khushal tin hmin an sak. Pushtun ih pa raltha, ralkap le biazai pu Khushal Khamkhatet ih hmin suangih sakmi a si. Ka nu hi fapa neih a duh zet ih ka nau pa a hung suah cu ziangtluk in a lungawi ti a thup aw thei nawn lo. Kei cun ka nau hi a tawl teuti tuk tin ka hmu. Thli lak ih a sawi aw rero mi fangkuang a bang ka ti. Sinan ka nu in a duh tuk thotho. A tulmi pohpoh ka nu in a tuah sak. Lakphak ka in duh a ti ringring. Kan nunphung lakphak cu hnawi ti le cini a si. Sinan lakphak ka in duh a ti leuhleuh ruangah ka nu khal in a bang thlangih khatuk in lakphak a tuah sak. Cuhnu lawngah lakphak a ngen a khat rupri. Ka suah lai ah ka pa in sepbawm a lei thei lo. Cutik ah venghnen pawl ih vei li, vei nga lai an hman bang thing sepbawm thawn ka thang lian. Ka nau hrangah sepbawm thar lei ding in ka nu in ka pa cu a ngen. “Malala khal hi sepbawm thawn si a um. Anih khal himi thawn a um ve pei cu”\nMalala Ka Si\nNi Sunglawi Chin Kum Thar (Pahnihnak Ngahnak Cahram)


Mithi Zo Nupa, Thla !!! – Meifar\nMithi Zo Nupa, Thla !!!\n1990 kum ah ka pate ih thilton a si, thilthleng ngaingai a si. Ka pate tei innsang cu khuadang ah an va tlawng ih an tlunlam ah Bestari Jaya lamzin in an tlung, zamtim laiah ka pate in motor a mawng ih a nupi le a fanau pawl cu motor sungah an itthat thluh.\nAn tlannak lamzin ah motor dang tlan an um tuk lo, a caan len motor tumpi truck lawng an tlan phahphah. Ka pate khal a ithmu deuh ruangah reilote sung lamzin kap ah a cawl lawk, minute 30 hnuah an hmaiah minung vek thil a hmu.\nCutin ka pate in motor cu a ti nungsal ih an poksuak, an hmai ih a thilhmuh cu nunau le mipa an rak si ih China neihawknak thuam an hruh veve. Neiaw pekte an si ding, asinan ramlak lamzin, minung umlonak hmun ah tihnung um zetin an rak feh rero ruangah ka pate in a tih tuk.\nKa pate in a kiangih to a nupi cu a thangharh ih a thilhmuh cu a zohter, a nupi in a hmuh veten a tih tuk ruangah a thia ciamco hngal. Ka pate in dunglam ih to nauhak pawl a zoh lawk ih an rak itthat lai, cutin cakpin motor cu a mawng ih an thilhmuh cu an feh lan.\nMotor thlalang ihsin dunglam cu veikhat avun zohsal ih mipa le nunau cu ziangkhal ngaihsak mi nei lo vekin kutkai aw in an feh nekno lai avun hmu. Khua pakhat an thleng hnu lawngah an thilhmuhnak hmun cu China thlanmual ti an thei ih ka pate cu himi lamzin ah a feh ngam nawn lo.\nRalkap In Anmah Ralkap Mithi Ruak 17 Cu Lamzin Kap Ah An Hlon


Lawngsung Ih Miruang Hawl Rero Lai - Chinland Today Media\nJanuary 18, 2012 7:41 pm·0 comments\nTheihcia zo vekin kandung zarh tlawngkai ni 5 ih Italy ramih nawmcen nak lawngpi pilih mithi theihfiang micu 7 an siih, midang 24 pawlcu an thih leh an nun leh an dinhmun theihnak umlo in an hlo laiih hawl rero lai an si.\nHimi Lawngpi hi Costa Crociere Company ta a siih, a sungah minung 4.200 an umih cumi sungah lawng hnattuan minung 983 an si. Hi lawngpi hi Italy ram khawpi Rome kiangih lawngcolhnak hmunpi Civitavecchia ihsi Mediferrenean tipi kap tluanih hmun dangdang zohkual vivo dingih fehsuak a siih, Giglio tikulh kiangte tipi thuanthum kap tihnuai ih lungto tumpi a ttaih ruangah a letzikih a pil ngah ngaingai lonan pilzik vekihlet riairiai a si.\nHimi lawngpi hi ziangruang bikah a caangsual timi fiangtei theihnak a umlo nan lawng neitu Company pawlcu a mawngtu Capt, Francesco Schttino kum 52 micu Company in lawng himnak dingih dan a tuahmi thlunthalo ah an puhih, lawngsungih minung pawl an runsuak lai khalah a hmaisa bikah a mahbik a tlansuak tiah an sim, Asinan lawng mawngtu Capt, Francesco Schttino cun tipi hnuaiah lungto a um timi thu ka dawnglo hrimhrim tiah asimih, lawng sungih minung pawl an runsuak nakah neta bikih a suahthu khal a simve.\nTui dinhmun ih minung 24 hlolai pawlhi US, Germany, France leh Iatly ram mipawl an siih, runsuah nak hnattuan tu pawlcun lawngsungih pindan luhkim thluha ttul ding ruangah runsuaknak hnahi duhvekin a ttuancak theihlo tiah an sim, Himim lawnghin Zineen Oil ton 2.000 lenglo a phurih tipi sungih a put pang a silen tipi sungih rannung leh a kiangkap ih minung pawl hrangah harsatnak tampi a thlen thei ding tiah an phangzet.


Khui Hmunram Ah Na Um? - Chinland Today Media\nDecember 30, 2009 8:25 am·0 comments\nZiangahtile Khrih Jesuh thawn pehzomnak thawngin nunnak in petu Thlarau ih daan in sualnak le thihnak daan sung ihsin in luatter zo. – Rom 8:2\n– Zekhriah 9-12\nSingapore ih Petrol Company pakhat ih hna ka ttuan lai ah ram dang ihsin cekfeltu pakhat a ra. Culai ahcun raalbuai rero lai a si ih, an ram sungih phurh dingmi Lawng sungih thilri pawl cek dingih ra mi a si. Culaifang ah, tlunlam ihsin raaldonak vanzam awn malte a theih cun, a ti daan ttheu vekin himnak ding hrangah tiah a tlan ciamco. “Ai, sorry, kan inn lam ih um ah ka ruat aw pang,” a ti ih ningzak phah nawn in a sim. Raalbuai caan ih an ram sungih a tuah daan vek in a tuah pangmi a si.\nKhrihfa pawl tla cuvek in, hih leitlun bumnak le thlemnak pawl ruangah kan rak tuah dah ttheumi tthat lonak pawl cu rin lopi in tuah saal pang a olte. Rom 8:1 ih in sim bangin, “Jesuh thawn kan si ko nain a caancaan ahcun sualnak lakih nung vek kan si ttheu.”\nPathian in a Fapa rori minung vekih cangter in kan sual tlen dingah raithawinak ah hmang in thil mankhung zetmi in pek zo (c.3). Atu cu tisa daan si nawn loin, “Thlarau daan” sawn in uk ding mi kan si. (c.2). Paul cun, “Thlarau ih duhmi pawl” lawng tuah ding in fial.\nNa nun daan hlun ttha lo pawl ah kir saal dingin sualforhnak le thlemnak na ton tikah hngetkhohzet ih ding thei dingin na kiang ih a lo umpi ringringtu Thlarau Thanghlim in lo bawn dingah na siang aw pei maw?\nTisa thawn ka suak, sualnak in i pai,\nCun Thlarau ih hrin saalnak, nunnak tharthawh dingah;\nJesuh thiisen thawn i kholhfai zo, ka hrangah a tawk,\nThangtthat siseh Pathian, A fa ka si, veihnih ka suak!\nHrin saal mi na si tikah vanram mi ah na cang.\nA Mawimi Ke pawl


Snakes Climbing Up Your Toilet is Just an Urban Legend Right? According to Major Media, It is More Real than You Imagined! |


Kawlram tangka lem le a tuahnak cet an kai - IHBURLEN\nKawlram tangka lem le a tuahnak cet an kai\nJanuary 13, 2022 admin RAMSUNG THUTHANG, THUTHANG 0\nMyanmar ramsung, Karen ramkulh, Myawaddy khawpi, No. 4 veng, Metta lamzinpi le Aye Thar Ya lamzin kelih rawldawr ah Myanmar tangka lem ih rawl ra eitu pakhat an kai, tiah Myawaddy palik pawl in January 10 ah an sim.\nAn kaihmi hi kum 26 mi Ko Zaw Lwin a si ih a zal sungah plastic ih funmi tangka thawnghra ca lem hnah 1496 khal an hmu, tiah theih a si. Ko Zaw Lwin hin rawldawr ih a hmanmi thawnghra cahnah lem 4 khal rawldawr neitute in an laksak, tiah an sim.\nKo Zaw Lwin hi Aung Di Ba lamzin ih inn pehzomaw innkhan 12 nak ih um a si ih a inn an va dap tikah thawnghra cahnah lem 150, ah hrih lomi thawnghra cahnah lem 100 le tangka lem tuahnak cet le thilri pawl khal an hmu.\nKo Zaw Lwin ih phuanawk vekin kum 33 mi Ko Aung Myint Than le kum 35 mi Ko Tun Myint Than khal kaih bet vivo an si ih an pathum in Myawaddy palik sakhan ah hruai an si.\nRukru huatsuak zet, inntek that dingih hringhro theutu mi 3 an kai\nSAC palai a tel ding ruangah ASEAN meeting tiam cin um loin an ṭhawn


Kalaymyo Peng Doawknak Ih Mual Liamtu PDF-Kalay Ralkap – Meifar\nKalaymyo Peng Doawknak Ih Mual Liamtu PDF-Kalay Ralkap\nJune 22, 2022 zinglam nazi 9:30 hrawng ihsin CDF -KKG tatzin (3), PDF Kalay, Vakok/NA (CNDF), RKDF le ပ.က.ဖ pawl tangtlang in ralhrang pawl an kap. Zanlam nazi 3:00 tiang hrawng an doaw ih ralhrang 10 lenglo an thi ih hliamtuar tam zet an um.\nAn doawknak ah PDF- Kalay (Battalion 02) ralkap Zaw Myo Win (kum 30) ih nunnak a liam. People’s Defence Force – Kalay – Battalion 02 in an riahsiatnak an tarlang ih miralṭha tin cawimawinak an hlan. An doawknak ah Vakok/ NA (CNDF) ralkap (2), ပ.က.ဖ ralkap (1) le PDF Kalay ralkap (1) in hliam an tuar.\nJune 19 ah ralhrang 200 hrawng cu Kalaymyo saklam ah an va feh ih Natmyaung khua ah zanhnih an riak. June 20 ah ralhrang 70 hrawng cu Kalaymyo lamah an kirsal. Ralhrang 130 hrawng cu Natmyaung khua ihsin Heloke khua lamah an feh, Heloke khua thleng hlanah tualsung mipi ralkap tangtlang in an rak kap ciamco.\nA Thla In A Fahniang Thlan A Vehvai Ṭheu\nRaltlan Fala Cu Siivai A Um Lo Ruangah A Thi


Aung San Suu Kyi In Kan Ram Tlengawknak Taktak A Hmuh Lo Thu sim - Chinland Today Media\nDecember 12, 2012 12:05 am·0 comments\nKan dung Tlawngkai Nilini, 6.12.12, ih Asean 100 Lead-ership Forum meeting ah Daw Aung San Suu Kyi in ” Resilience for the Turbulant Time” timi thulu tar in kan ramsung ih thlengawknak thu ah, “Kan rampi ih thlengawknak ah hmuhtheih fiangfel in a um hrih lomi ruangah ka lung a phang a si. Atu phei ah tla cun ramsung hmunkip ah buainak a suak rero. Atufang ih thuneitu acozah ih thil felfainak tiih a fehpidan khal hi ka di a riamtawk pam tiin ka ti thei lo a si,” tiin a sim.\nForum ih a rasuaktu pawl hmaiah, “Kei cun Federal hi ka duh a si. Federal daan kan hmangmi in ramsung miphun khat le khat hlatawkter ding ti hnakin, Fedral ruangah ramsung miphun khat le khat neelawknak a suahpi sawn ding hi ka zum a si,” ti khalin kan ramsung um ramṭhen pawlih dilmi Federal tlunah a lung a kimpi thu khal a sim.\nCun, “Kei ka hrangah ziang si na diriamnak bik ding tiin in sut bang sehla, kei cun rampi remdaih lungrualnak lawng hi a si ka ti ding. Ramsung ih miphun hmuahhmuah le hriamhrei keng a phuaih hmuahhmuah karlak ih remdaih lungrualnak hi a si,” tiin remdaih lungrualnak a ngah lawngah a di a rem ding thu khal a sim.\nHi Forum ahhin Asean ram pawl ṭhansohdan ding thu ruatkhawm dingin upatmi le fimthiam sang 100 pawl sawm ih meeting tuahmi a si.\nSuh Kyi Ih Nunnak Ka Rak Runsuak Dah Tiah Khin Nyunt In Sim\nUN Lubik In Asia Ram Pawl Kawlram Nawr Ding Fial


Falam Ih Sin Rawngbawltu Pastor 40 lenglo cu Pathian Hnenah Țaal Baptist Church Ap Saalnak An Tuah – Thechinlandtoday\nFalam Ih Sin Rawngbawltu Pastor 40 lenglo cu Pathian Hnenah Țaal Baptist Church Ap Saalnak An Tuah\nadmin August 28, 2021 Leave a Comment on Falam Ih Sin Rawngbawltu Pastor 40 lenglo cu Pathian Hnenah Țaal Baptist Church Ap Saalnak An Tuah\nFalam Christian Ministers Fellowship (FCMF) tawlrelnak in Pathian hnen Țaal Baptist Church ap saalnak cu August 28 (tuni) zinglam nazi 10:00 am ihsin an tuah tiah CH in kan thei. Falam ihsin rongbawltu Pastors 40 lenglo cu mawtaw 12 thawn Țaal khua ah feh in biakinn thianhlimnak hrang Pathian hnen thlacam ap saalnak an neimi a si.\nFCMF sungțuan Rev. Peng Hlei Iap in khawmnak a hruai ih Rev. Thawng Awi in thoknak thlacam, Rev. Ye Aung, Rev. No Tin Cuai le inntek kawhhran pastor Rev. Thawng Ir pawl in thu tawi simnak, Rev. Thang Za Khum in khua le kawhhran hrang thlacamnak, Rev. Dr. Joel Za Hlei Kap in Bible, hlabu le biakinn hrang thlacamnak pawl an nei ih Rev. Dr. Law Ha Ling in Țahhla 5:1-6, Saam 55:16-19 tiang siar in thuthangțha simnak, Rev. Hrang Than Fel in tirawl hrang thlacamnak le Rev.F. Thiam Uk in thluasuah peknak pawl in caan an hmang tiah theih a si.\nȚaal khua ah innkhi 36 a um ih mipum 160 hrawng an um tiah khuami pakhat in a sim. Amah cun, “kan khua ah Kawl ralkap pawl vei hnih an lut zo, hmaisa țum ah tla siatsuah kan tong na’n August 9 ih zaan 5 sung țum hnihnak an ratmi ahcun kan sungralmi a tam tuk. Ahleice in kan biakinn thianghlim in borhbah sakmi le Bible, hlabu pawl duhdah tak ih in hlon sakmi pawl hin kan in naa ter cuang” tiah CH a sim.\nFCMF hotu Rev. Dr. Joel Za Hlei Kap khal in, “atui’ kan thil tonmi hi Țaal khua lawng, Baptist kawhhran lawngin kan tuarmi a si lo. Chin miphun zate le zumtu Christian zate in kan tuar a naami a si ruangah kawhhran tinkim ih Pastor zate ra in Pathian hnen thlacam apnak kan tuahmi a si” tiah a sim ve. Falam Baptist Association (FBA) zung in tuțum ih Pathian hnen biakinn ap saalnak hrangah vok that in sathi lonnak tla an nei. Inntek kawhhran pastor Rev. Thawng Ir in, “atu bangtuk in pengpi rori in thlakung in ra zawnmi cun kan beidongnak pawl ah ruahsannak thar in nei ter saal ih kan lungawi tuk” tiah a sim.\nFCMF cun August 19, 2021 ah Kawl ralkap pawl in Țaal Baptist Church an borhhlawh termi an dem thu, lehhnu ah cubangtuk tuah nawn lo dingin an theih ter thu cu thupuang an rak suah zo. International Chin Affairs (ICA) pawlkom khal in Țaal khua ih tontuarnak cipciar ngan in Kawl ralkap ih cangvaih dan an dem thu thannak an rak nei ve.\nFCMF cu 2003 ah Falam khuapi sungih rongbawltu pastor pawl thawn dinmi pawlkom a siih Țaal Baptist Church cu April 12, 2019 ah biakinn thar onpuai an rak tuahmi a si tiah CH in thuthang kan ngah. crdit Chinland Herald Daily News.\nPRIVATE IN MI TING 3 (300000) LUAN HRANG COVID-19 VACCINE DAWT THAWK →\n← NUG CRPH Nih Mipi Sin Ah Thawnhnak A Vun Tuah Mi Cu Lung A Hmui Ngaingai


Ka Ram Tuan - S. Tan - Chinland Today Media\nKa Ram Tuan – S. Tan\nBawipai’ lo ramih bung dingin Haryana state ka um nak cu suahsan in Punjab lam cu ka pan.KM tampi a hlatnak hmun a si ruangah ka thinlung te in tupi sungah tla kan lut phah vivo dingih hmunnuam nuam tla ka hmu ding hmang ti nak lai ah India ram ti pan cu minung le in hlirin an khat ti sehla thuphan per hmang in ti tu a tamtuk lo men ding. Haryana ih sin pawksuak ding in kan tlawngin kawtih sin bus kan bawh ih, ziangtik hmanih tawngaw nawn lo ding mi lengnu dawh kutnemte ih bye bye tu pawl mithmai zoh phah cun kei cu ee lalrawngbawl tu ka si ti thinlung pu phah thawn ka pawk suak ta.\nLeitlun pursum leilawnnak ih Bazar an focus nak le leitlunih sumdawnnak ih a thangso bik ih an rel mi hmun Gurgoan & Noida lamtluan pan cun kan suk thla ih Indri Gandhi international airport kan tlanpel hnu cun Delhi khawli pi ih Trafic zamih kan bus cu a rak pawmbet ih cumkheng titii zik bangin nuamtete in kan thawn. Kan bus cu ralramih ralkap hliam mi bang cun nuamte te ih a thawn hnu ah Delhi khawpi cu a suahsan thei.Delhi khawli pi kan suahsan ngah hnu cun theih palingkawh in a cak.\nAw ka kiangih to pa cu kan fehnak lamzin sukso khaw hmin pawl ka sut ding ka ti naklai ah ka khawte fa si nak suakin sangka te ah ka lusuahin zu in thiam pek zuri men bangin ka luak ciamco. Ka motor ri cu a demdeuh ih ka kiangih vai pacang hnarkawng hmelthatak mai cu ka pu khuikhua kan thlengthlang ti in ka hon sut cu mirangthawng phangkhat te khal a rak thiam lo. Vaitawngin in ron sawnih kei khal vai tawng phangkhat khal rak thiam hlahkhaw kan zoh aw ih ka hni ve ve ih titi a va rual lo ee aw!!. Cu ti ih zo hman biak ding nei lo cun khuaram ka cuanih Ludhiana km 320 Amritser 290 ti vek ih tar pawl cu ka zoh ih ziangkhua an si ti le thei ta hmun lo ka vaipa le kam biak tha ta hmun lo an ni khal in aa in ti vio ding.\nKan hnatuannak ding hmun Punjap ram khawte kan va thlengih ka rak ruahdanah cun an khawte ah cun mifarah tete an um dingih awlai ten Jesu cu an zumduh ve mai ding ah ka rak ruat. Naisai hlah an rak lian in an khawte khal ah leirawhcan inn dawtthum tam pi a rak um ih Delhi khawlai ih an car nalh tak mai vek khal an khawte mi pawl in an rak nei ve. Zumtu pawl tawnawk khawmnak kan nei ih kan ni lamih khawmpi kan ti vek zik te khi a si. Mipi kan za ten pher phah mi par ah cun kan to theh, keybord a um lo Tingtang le ka hmu fawn lo, ka thinlung te in an vathing ve vaipawl hi cu!!! Khawm kan thawk cu an Punjabi khuang mi pakhat in duherhsah in thiamtak mai in a hon bengih Punjabi hla Punjabi hlathluk hlir an sak ta. Ziang vek thlarau hawizawng in ka rak um ding ti ka thei lo, ka hrangah cun sabehrek ih khuangcawi hmu ve ah ka ngai aw mai\nPunjabi pawl hi hnam u pa ve tak an si bak ah biaknak lam khal ah sakhuanak mumal tak rak nei mi an si tik ah zumtu um sun pawl khal in mirang ti dan lam thlunlo in an mah an hnam ti dan thlun hi an tum sawn tin ka hmu. Kan lai kristian nun dan ka von ruatsal. Jesu kan zum le ve te in kan laihla le kan laidan kan nun mawi le kan culture pawl cu ramhuai thilti dan ah kan ngai ih kan thlungdar pawl khal Pathian thangthatnak ah thil bawrhhlawh ah kan ruat.\nKan music suanvawr khuang le phei cu kan pupa pawl ih khuangcawi, zu le sa cennak ih rak hman mi a si ruangah ramhuai hmanrua ah kan ruat. Kan laihla thluk ih Pathian thangthat ding cu ten um tlukah kan ruatih mirang pawlih ti dan cu ziangkim a tha in Pathianih cohlan tlak hleicuangah kan ruat. Mi’ hnamdang pawl cun an hnam hla an hnam thlungdar thawn kan Bawi Jesu an thangthat. Bawipa in ziangtin ngai tak maw? Punjabi, Pathian mi hman Sadhu Sunder Singh in “ Indians do need the water of life, but not in a European cup. They should sit down on the floor in church: they should take off their shoes instead of their turbans. India music should be sung. Long informal addresses should take the place of sermon” a rak ti dah. Kan ni kan laimi pawl kan lai tidan mawi pawl cu tanin mi hnamdang ti dan le hnam cangkang ti dan kan la vivo. Mi hnamdang ti dan tha khal zirin kan pupa nun mawi le kan laihla rura le kan music khung le dar le phirvo le darsumsel pawl thla hi kan sawm so lo ding maw? Kei cun kan laihla le kan lai thlungdar awn mawi in ka lungin ti leng bik a s\nPunjabi pawl ih an Zion hmun ( Golden Temple) lam pan in ka pawk leh ih an Temple cu ka va fang ve ta. An biakmi Gurung Nanak hi an mah Punjabi ve tho a si tik ah an Pathian hi an hrangah cun a mikhual lo na sa ding tin ka ruat. An Temple sungah cun damlo beidawng mi tampi cun damnak hngakin an riak, Bethsaida ih vancung mi pawl ih tidai ti cang le vetei dawp ding hngak vek in an ni khal in beiseinak tumpi thawn tidamnak cu an hmun thianghlim ih sin an hngak ve. Temple kiangkap ah ka vakih ziang si maw Golden Temple hngilhlonak ih ka lei ding ti in cauk dawr pakhat ah ka lut.\nPunjabi History timi ca uk sahbulbi cu ka hmu himi ka lei ah cun Punjap pawl ih independent an lak tum thu le an Golden Temple ih ralthuam an thuhthluh ih India cozah ih an thuthup an theih ruangih an Temple an sim ih nithum le zanthum an kahawk hnu ih India a cozah ih nehnak a co pawl fiang ten ka thei ding si khaw ti in lei tumin a man ka sut ih Rs 350 in ti ruangah ka zalte tangka le ka tlun lainak ding pawl thawn ka sum neih a mal tuk ruangah mitsing le cildawlh cingin ka suahsan leh sal.\nGolden Temple thawn falong khat hrawng a hlatnak ah Jallanwala Bagh Memorial ah cun Tourist pawl cu lutsuak an pialawk noh no ih kei khal ziang thiltha um si pei ti cun ka lut ve. Aw si ngai an hnam hrangih thihtleng tuarngam mihrat khawkheng pawl theihhngilh lo nak le an zuk pawl tumpipi an ret ih ka zoh khawp thei lo. Kan laimi in rak hruaitu u pa kan va sunlawih thiam lo ve aw ti in thu tampi ka ruat.\nMirang sanlai ah vanduai thlak takin Amritsar Punjap pawl in mirang missionary mi pa 5 an rak that ruangah Brigadier General Reginald Dyer in a ralkap pawl thawn simlawk um lo in Amritsar ih vai puai hmang lai cu an kap ciamco ih mi 1650 hrawng thi in mi 1500 lai in hriamhma an tuar, cuih pawl le an hruaitu upa pawl cu mipi in thei in cing ring ring haiseh ti in cu tawk hmunah cun an zuk pawl le an thu tawi ngan mi thawn an ret.\nCu tin Pathian mihman Bakht Singh ih khua Amritsar le Golden Temple ka fan thluhhnu thlathum punjap ramih Bawipa loramih ka bun hnu in Sadhu Sunder Singh tei khua Ludhiana khawlipi paltlang in leivut khawlipi an ti mi New Delhi ah thawsa tuar dingin ka ra kir sal.


Indonesia Hnen-um Nu A Thupten Nau Hring; A Fa Pawhdawh Ah Thup Bet! - Chinland Today Media\nIndonesia Hnen-um Nu A Thupten Nau Hring; A Fa Pawhdawh Ah Thup Bet!\nOctober 21, 2015 12:50 pm·0 comments\nKum 33 a simi, Indonesia rammi Singapore ih hnen-um hnațuan cun zohman ih theih loin nau a hringih cuih hlei ah a fahrinmi cu thicia in a suak ruangah a pi tei’ room pawhdawh sungah a thup bet ruangah kaih a si thu The Straits Times thuthang cun a tarlang.\nChinese paper, Shin Min Daily News ih a ngandan vek asile tlawngkai nikhat (October 19) sunhnu ah a pi le pu hnenah a dam hnai lo thu a simih cutin a pi le in normal clinic ah an hruai. Asinan khatawk ihsin “KK Women’s And Children’s Hospital” ih zohhliah aw dingin an rak kuat. Doctor in fahring pek a si a zum thu a rak sim.\nCumi in thu an sut vivoih nunau nu cun fa a hring ih thicia in a suak ruangah a hnațuannak Serangoon , Lorong Ong Lye ih inn thuahhnih um, a tlunta tu pawhdawh sungih a thuh thu a phuangaw. Cumi in palik an ko ih palik pawlin an va zoh cu, mipa naute thicia an va sar.\nNaute cu a cuhlam thla 5 lawngin a suakmi a si thu khal an sim. Inn hnenveng ih hnen-um dang pawlin, “Hihlan thlakhat hrawngin Angki puahpi pi lawnglawng a hruk ih a mithmai khal a pan dah lo. Mi khal a biak dah loih Sangka leng khal a suak dah lo. Zarhkhat veikhat motor a kholh lawng leng a suak kan hmu. Wet Market a feh khalah amahte a feh țheu” tiin an sim.\nA hnațuannak innsang cu sungkua 5 pitar le putar, an fanu tei’ nupa le kum 11 mi tupa te tipawl an si. Amah hi hitawk innsang ih hna a țuannak kum 1hnakih tam a rei zo. Cun, amah cu pasal nei in fapa pahnih neicia a si thu khal Shin Min thuthang cun a ngan.#\nTlawng Sayamaci(School principal) Rak Ttuan Dahtu In A Hnenum Nu $1 million A Tan Thu A Thih Zawngih Ro Ca Nganmi(bequeaths) Ah Ngan\nSualpit A Tumtu Ih Zahmawh Keutu Nu Te\nTuluk Ram Ih Fangfailem Asian Ram Hrekkhat Ah Thleng


Ralhraang pawl in Volleyball beng thiam falanui` Lu tan sak | Falam Online Media\nKan dung baite ih Afghan cozah thuneihnak latu Taliban ralhraang pawl cun Afghan junior women’s national volleyball team member Mahjabeen Hakimi ih Lu an tan bul.\nCuih thuhla cu volleyball beng zirhtu an coach in Persian Independent hnen ah a sim mi a si ih Afghan khuapi Kabul ah a Lu an tan a ti.\nHumhimnak ruangih hmin tarlang duhlotu volleyball zirhtu cun “zo hman in an thei hrih zik lo. Taliban ralhraang pawl in a sungte an hringhro ih zohman an sim ngam lo” a ti.\nMahjabeen Hakimi cu an ram a buai hlan ah Kabul Municipality Volleyball Club hmin in Volleyball lek ṭheutu a si ih an club ih mithiambiklam a si. Athih thu thuthang a suak hlan ah amah Lu bul siding zum a um mi zuk cu online ah a darh.\nAbsolutely devastating to read this https://t.co/25nuQMlxy5\n— Dr. Jessica Taylor (@DrJessTaylor) October 20, 2021\nRalhraang pawl in an that nak san?\nAnih hi Taliban ralhraang pawl ih hua zetmi Hazara phunhman a si. Hazaras hnam cu 13th Century ih Afghanistan rak dotu Mongolia (Central Asia) hruaitu Genghis Khan ih ciithlah an si ih, Afghan ram ah biaknak lam khalin siseh miphun lam zawng khalin mimal an si.\nPhunhnam zawngih nuaineekmi an si hlei ah Taliban ralhraang pawl ih dokalhmi nunau cuangce a si ruangah that a tuar siding tiah zumnak a um a si.\nTaliban ralhraang pawl in Afghan ram an uk hnu ah ramsung nunau pianvo thawn pehpar ih hnaṭuantu le nunau hminthang cuangce tamsawn cun an nunnak hrang ṭih in ram an suah san. Olympics ih rak tel dahtu mipakhat khalin Lehpannak ih teldahtu ramsungum nunau hmuahhmuah cu an thuamhnaw le lehpannak thawn pehparmi thil zaten urkaang thluh lohli dingin Socialmedia ah thucahnak a nei dah a si.\n← Falam peng ih SAC ralhraang Keneh pawl\nPDF/CDF pawl ciimit dingin ralhraangbawi Soe Win in thu a sauh →


Tulai Leitlun Ih Milian Bik In Putin Sualawk A Ngiar – Meifar\nTulai Leitlun Ih Milian Bik In Putin Sualawk A Ngiar\nTulai leitlun ih milian bik Elon Musk (kum 50) in, “Putin, pakhat le pakhat ih sualaw dingin ka lo ngiar. In ngam maw? Ukraine ram cuhawknak ah kan sualaw ding” tin a tarlang. Kum 69 mi Putin in a letsawng hrih lo, Putin hi nitinten taksa cangvaihnak tuah ringring a si ih nikhat ah nazi 2 sung leknak a tuah ṭheu.\nPutin hi sualawk thiam a si ih Judo a zir ṭheu, black belt khal a ngah zo nan Ukraine ram a siim ruangah a black belt ngah ih cawimawinak cu an hlonsak. Elon Musk in Ukraine mipi pawl a bawm ṭheu, amai sumpai hmangin Ukraine ramsung ah internet a nungter ih raltlan pawl khal a bawm.\nPutin in Elon ih ngairnak cu a letsawng lo nan a ralbawi pakhat in arak letsawng, Russia ralbawi in, “Elon Musk, Putin ih cahnak thazang hi zuamsual aw hlah tin thurawn ka lo pe duh. Nan taksa ritlam khal a thlauaw tuk” tin a hnihsan.\nThudang: Tulai Leitlun Ih Milian Bik Cu Christian A Si Lo Nan, “Na Piangthar Maw?” Tin An Sut Ih A Simdan Hi A Mak Zet >>> Tulai leitlun ih milian bik cu Tesla motor company neitu Elon Musk a si. USA ram ah aum. Elon Musk hi sakhua nei lo pawl vek a si, ziangvek sakhua khal a cohlang thluh. Kan dung zarhpisun ah Babylon Bee podcast pawlin hmaiton thusutnak an nei ih, “Na piangthar maw? Jesuh cu a lo rundamtu a si ti cohlang aw” an ti.\nUS In Ralthuam In Ukraine A Bawm Tum\nApril 1, 2022 Hnu Cun Hmatpungtin Nei Loin Khual Tlawn A Theih Lo Ding


Hmuhdaan | VCTH\nHome » Cahram » Hmuhdaan\nBy vcth on September 29, 2012.\nNi kum tlawngpit ah kan sung ten mawtaw thawn khual kan tlawng. Lamhla fehnak zinpi a si vekin mawtaw pawl cu zinpi khat in an tlan celcel. Ka nupi le ka fapa pahnih thawn kan si.\nKan mawtaw sungah khuai pakhat a um kha kan nu nih a hmu thok ih lau zetin a au, “Cawl aw, mawtaw sungah khuai a um, cawl aw!”\nI ti vekin cawl sehla dunglam ih mawtaw pawl nih a dotdot in in taik tengteng. Mawtaw thlalang ka thlak ih khuai cu a mah ten a pawt hlo ko.\nKa fa le nih, “Pa, nang cu ziangvek khalah lau tin a nei lo ti” in ti.\nThinphan hnuaihni le lau tivek pawl ka nei nawn lo nak hi leitlun ralpi vio 2 nak ih ka hmuhtonmi pawl ruangah an si. Ral hi minung hrangah hlawknak pakhat te hman a suahpi lo hleiah minung pawlih lungput tla a siatsuah neknek. Ral ruangah thih le nun in mah inn le lo tansan in sukso ah an tlan. Phannak le launak pawl thawn khua an sa.\nRalpi 2 lai ah B2 vanzam pilot ka rak si. Hih vanzam phun hi mawng a har ngaingai tiah a hmin a thang. Ral ram feh hlan ih mawng cint men ah a tlak in a thi mi an tam sawn ti si.\nZan tin ka mang a sia, ka lau, ka it thei lo. Ka vanzam par ih ka rualpi ralkap 5 ih nun pawl ka hum thei pei maw ti ruahnak nih ka thin i bang ter ringring. Pilot bawmtu, bomb thlaktu, cet meithal kaitu le vanzam zinhmuhtu ti pawl an si. Kum 21 ka si ih an zaten ka hnakin an nauhak sawn.\nGermany ih a vio 1 nak bomb kan va thlak ṭum hi ka hniglh thei lo. Bomb kan thlak ih kan kir lam cu ka lau, ka thir, vanzam hman ka mawng thei lo ih i bawmtu kut ah ka ap.\nKa thinlung dai ding ko ka zuam ih cutin vanzam cu ka mawng thei sal. Zirnak tumpi ka ngah ta riai, cu hnu cu ziangvek harnak ka tong tla le ka thir nawn ta lo. Tuah dingmi pawl thin dai ten ka tuah vivo mei.\nMah le mah rinsan aw nak tla ka nei sinsin. Van ah siseh, lei ah siseh, tipi sungah siseh, ziangbang harnak kan tong tla le thin dai ten tuah dingmi pawl felfai in kan tuah thei ding hi a thupi sawn ti ka hmu suak.\nVio khat cu minung umnak khua thawn peng 27 hlatnak ah kan mawtaw a siat. Beidong in an um cio. Kan nu hnenah, “Ziang an cang” ka ti.\n“Na thei ko ual, mi um lo nak hramlak ah kan mawtaw a siat hi”\n“Thei ee, cucu ziang poi” ka ti.\nKa fa le hnen ah “Na pa nih i to ee” tiah a hei auh hngai. Ka fa le hnenah, “Zoh hnik uh, kan mawtaw hi van par pi 20,000 lai ah a siatmi a si lo, mawtaw zin parah a si ko, cu le ral ram ah a si cuang fawn lo, kan mah ram sungah a si.”\nKa sim duhsan an thei lo men thei. Ral ram ah vanzam siat ih kan ṭum ṭul can ah thih le nun in kan tlan. A tu ramsung, peng 27 hlatnak fangih mawtaw siat men tla cu! Thin har ciamco ding le beidong tuk ding a tlak deuh lo in ka hmu. Kan rem ding ih a remcang cing ko lo ding maw! Ziangtin na hmu ve? A hmuhdaan na thiam le cu thinhar tuk ding a si lo na ti ve ko ding.\nNa mawtaw sungah khuai a lut pang maw! Thlalang thlak men ding a si ko, a remcang mei ding.\n: A Feeling For Priorities by Arnold Benson


Israel Le Hamas An Remaw Zo, Asinan Hamas Fapa In Israel Hnenah ‘Hamas Hruaitu Pawl That Uh’ A Ti – Meifar\nIsrael Le Hamas An Remaw Zo, Asinan Hamas Fapa In Israel Hnenah ‘Hamas Hruaitu Pawl That Uh’ A Ti\nMay 10, 2021 ihsin Israeli Zionists le Hamas fighters (Palestinian) pawl an doaw ciamco ih inn le lo tampi an siatsuah. Ni 11 sung an doaw ih minung 244 zat an thi, Palestinians lam minung 232 zat an thi ih cumi lakah nauhak 65 an tel. Israel lam minung 12 an thi tin an nenhnget.\nEgypt pawl ih tawlrelnak zarah an kahawknak cu an cawl thei. Egyptian President Abdel Fattah Al-Sisi in khatlam khatlam in a be veve ih remawknak tuah dingin a lem rero hnuah an tuah thei. Israel le Hamas an remawk thei ruangah leitlun ram hruaitu pawl khalin lungawipinak an langter celcel.\nAsinan, Hamas hriamkai pawl ih an hotu Sheikh Hassan Yousef ih fapa Mosab Hassan Yousef in “Hamas hruaitu pawl that uh, an hruaitu pawl nan that asikhallen Hamas cu a hloral cuang lo ding. Nunzirhnak hrangah that uh” tin The New York Post hnenah a sim.\nMosab Hassan Yousef cu Hamas hruaitu Sheikh Hassan Yousef ih fapa a si. May 1978 kum ah a piang ih a pale pawl ih nunrawngzia a hmu ṭheu. Hassan Yousef in a fapa cu amah vek si dingin sual a zirh, a upat tikah Hamas hruaitu pakhat si dingin a kilkhawi nan a thinlung arak danglam.\nSual rawng a bawl duh lo ruangah a pale hnen ihsin a tlanhlo ih Israel Security Agency pawl hnenah aum. A hmin ah “The Green Prince” tin an ko, Hassan Yousef in “Ka fapa a si nawn lo” tin a phuang zo. 2018 kum ah US ram a thleng ih California ah nunthar thok in a khuasa lanta.\nKum 43 mi Mosab Hassan Yousef in “Hamas nauhak tete an thihnak a san cu Hamas hriamkai pawl ruangah a si. Hamas hriamkai pawlin an fale an duhdawtnak aiin Israel an huatnak hi a tum sawn. Tuiṭum an doawknak ah Gaza mipi pawl daiten an umnak cu Hamas lam an tang ruangah a si lo.\nHamas pawl an ṭih ruangah daiten an um sawn. Hamas pawlin anmah soiseltu, dodaltu cu an that, an thlaithat ṭheu. An innsang zaten an that ṭheu ruangah Gaza mipi pawlin an soisel ngam lo, ka pale pawl nan that asikhallen kan lo kham lo ding. Nan dungah ka ra lo ding” a ti.\nMopuai Ah Bomb A Puak Ih Monu Telin Minung 3 An Thi


Milar Nupawl Ah Zu A Ding Deuhmi Pawl Hi! – Chin 11 News\nMilar Nupawl Ah Zu A Ding Deuhmi Pawl Hi!\nMilar Actress Nupawl Zu A Ding Bik Mi Ah Bollywood Lawng Si loin Hollywood Tiang ah A Tling Mi Deepika Padukone Zong A Tel Ve A tam deuh nih cun zu hi an ding cio ko nain Bollywood milar le minthang Acress pawl hi a hlei in zu a ding mi pawl kan van zoh hna lai.


MATTHAI 1 | FCL Bible | YouVersion\nJesuh Khrih Suahkehnak\n1Jesuh Khrih suahkehnak cu hi bangtuk in a si. Amah cu Abraham ih cithlah David ih tesinfa a si.\n2Abraham ih fapa cu Isaak a si. Isaak ih fapa cu Jakob a si. Jakob ih fapa cu Judah le a unau pawl an si. 3Judah ih fapa cu Perez le Zerah an si (an nu cu Tamar a si), Perez ih fapa cu Hezron a si, Hezron ih fapa cu Ram a si, 4Ram ih fapa cu Amminadab a si, Amminadab ih fapa cu Nahshon a si, Nahshon ih fapa cu Salmon a si, 5Salmon ih fapa cu Boaz a si (a nu cu Rahab a si), Boaz ih fapa cu Obed a si (a nu cu Ruth a si), Obed ih fapa cu Jesse a si. Jesse ih fapa cu siangpahrang David a si.\n6David san ihsin Israel mi pawl Babilon ram sal an taan tiang an pupa pawl cu a tanglam vekin an si. David ih fapa cu Solomon a si (a nu cu Uriah nupi a rak si.) 7Solomon ih fapa cu Rehoboam a si, Rehoboam ih fapa cu Abijah a si, Abijah ih fapa cu Asa a si. 8Asa ih fapa cu Jehoshafat a si, Jehoshafat ih fapa cu Joram a si. Joram ih fapa cu Uzziah a si. 9Uzziah ih fapa cu Jotham a si, Jotham ih fapa cu Ahaz a si, Ahaz ih fapa cu Hezekiah a si, 10Hezekiah ih fapa cu Manasseh a si, Manasseh ih fapa cu Amon a si, Amon ih fapa cu Josiah a si. 11Josiah ih fapa cu Jehoiakhin le a unau pawl an si.\n12Babilon saltaannak ihsin Bawi Jesuh suah tiang a tanglam vek an si. Jehoiakhin ih fapa cu Shealtiel a si, Shealtiel ih fapa cu Zerub-babel a si, 13Zerub-babel ih fapa cu Abiud a si, Abiud ih fapa cu Eliakim a si, Eliakim ih fapa cu Azor a si, 14Azor ih fapa cu Zadok a si, Zadok ih fa pa cu Akhim a si, Akhim ih fapa cu Eliud a si, 15Eliud ih fapa cu Eleazar a si, Eleazar ih fapa cu Matthan a si, Matthan ih fapa cu Jakob a si, 16Jakob ih fapa cu Josef a si, Josef cu Mari ih pasal a si, Mari in Messiah timi Jesuh a hring.\n17Curuangah Abraham ihsin David tiang san hleili, David ihsin Babilon i sal an taan tiang san hleili, sal an taan ihsin Messiah a suah tiang san hleili a si.\nJesuh Khrih Suahnak\n18Jesuh Khrih suahnak cu hiti in a si. A nu Mari cu Josef thawn an ham aw ih an ṭhit-awk hlanah Thlarau Thianghlim ih fa ka nei ding ti a thei. 19A hamtu Josef cu mi ṭha a si ruangah Mari kha mi hmaiah ningzak ih umter a duh lo ih an hamawknak cu a thupte ih phelh saal a tum. 20Cumi thu a ruah rero laiah a mang ah Bawipa ih vancungmi pakhat a hnenah a lang ih, “David tefa sin Josef, Mari hi na nupi ih ṭhit dingah ṭih hlah. Ziangahtile fa a vunnak hi Thlarau Thianghlim thawngin a si. 21Amah in fapa a hring ding ih a hmin ah Jesuh tiah na sak pei, ziangahtile a minung pawl kha an sualnak ihsin a run suak ding a si,” tiah a ti.\n22Bawipa in profet hnen in, 23“Fala him pakhat in fa a vun ding ih fapa a hring ding, a hmin ah Immanuel tiah an ko ding,” tiih a rak sim ciami a kimnak dingah hi bangtuk in thil a hungcang a si. (Immanuel ti mi cu, “Pathian kan hnenah a um,” tinak a si.)\n24Josef cu a hung ṭhang ih, Bawipa ih vancungmi ih a fial vekin Mari cu a ṭhit. 25Asinain fapa a hrin hlantiang a ihpi lo. Fapa a hring ih a hmin ah Jesuh tiah a sak.